Կարկադեի սերմերը Գվինեայում գործածում են որպես հանգստացնող միջոց, Բիրմայում այն աֆրոդիզիակ է համարվում, Ֆիլիպիններում բույսի դառն արմատը տապակում են, մաքրում ու գործածում որպես ախորժակը խթանող միջոց, իսկ Անգոլայում բույսի տերևների թանձր հյութով վերքեր են բուժում: Իսկ որոշ երկրներում թարմ տերևները խոհանոցում են գործածում, շոգեխաշում են սոխի հետ: Արևմտյան Հնդկաստանում կարկադեով պուդինգ ու դոնդողներ են պատրաստում: Ամռանը կարկադեից կարելի է զովացուցիչ պատրաստել` հումքը թրջելով սառը ջրով ու թրմելով 8 ժամ: Առավոտյան կարելի է ստացված թթվաշ ըմպելիքով մի լավ զովանալ: